สวัสดีค่ะ ประจำเดือนหนูจะมาปีละ 2-3 ครั้งตั้งแต่เริ่มมีประจำเดือนเลยค่ะ โดยแม่ก็เคยเจอปัญหาแบบนี้ แต่พอกินยาคุม 1-2 แผง ประจำเดือนก็มาเป็นปกติค่ะ ส่วนน้องสาวประจำเดือนมาปกติทุกเดือน ตอนนี้หนูอายุ 27 ปีค่ะ ปีที่ผ่านมาไปหาเรื่องประจำเดือนมาแล้ว2 ครั้ง แต่ละครั้งคุณจะให้ฮอร์โมนมาทานค่ะ แล้วหลังจากยาหมด ประมาณ1อาทิตย์ประจำเดือนก็จะมา แต่อีกเดือนก็จะหายไปเหมือนเดิมค่ะ. ส่วนน้ำหนัก ปีที่แล้วขึ้นมา10กิโล แต่ทานปกติเหมือนเดิม แต่น้ำหนักขึ้นค่ะ ช่วงตั้งแต่เดือนพฤศจิกายน 62 รู้สึกสายตาผิดปกติ ปกติสายตาเอียงและใส่แว่นค่ะ เลยไปตัดแว่นใหม่ให้เท่ากับค่าสายตาในปัจจุบัน แต่รู้สึกว่าล้าสายตาและตาพร่ามั่วมากขึ้นกว่าเดิมค่ะ ทั้งๆที่ใส่แว่นให้เหมาะกับค่าสายตา หนูเคยอ่านในพันทิพย์ อาการค่อนข้างคล้ายเคียงกัน เลยสงสัยว่าจะต้องทำอย่างไรดีค่ะ
สวัสดีค่ะ การมีประจำเดือนมาดังกล่าวมานั้นผิดปกติค่ะ ประจำเดือนควรมาทุกเดือน ประมาณ 22-35 วันจากครั้งก่อนสาเหตุเช่น-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติการดูแลตัวเองเบื้องต้น ให้จดวันที่มีประจำเดือนไว้ไปปรึกษาสูตินรีแพทย์เพื่อตรวจหาสาเหตุที่แน่ชัดต่อไป ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเองส่วนเรื่องสายตานั้น ควรตัดแว่นให้ตรงกับสายตาและใส่เอาไว้ตลอด ถ้ายังมีปัญหาสายตาเรื้อรัง ควรพบจักษุแพทย์ร่วมด้วยค่ะ